open-index/open-wikipedia-markdown huggingface dataset:
Bachtaruddin

**Bachtaruddin** (lahia di Maninjau, 1907 – maningga di Jakarta, 24 Juni 1956) adolah saurang panubuah jo pangapalo Partai Komunis Indonesia (PKI) di Sumatera Barat. 

Pado pamilu 1955, inyo tapiliah sabagai anggota DPR RI dari Partai PKI mawakiakan daerah pamiliahan Sumatera Tangah. Di DPR RI, Bachtaruddin manjadi pangapalo Fraksi PKI jo manjabek sabagai Wakia Katuo I. Tapi, inyo maningga di tangah maso jabeknyo. Kurusi nan ditingganyo baisian jo Anwar Kadir.

Akademi Ilmu Politik Bachtaruddin, nan baambiakan dari namonyo, didirikan salapeh kamatiannyo manjadi sakolah untuak kader-kader PKI.

## Kaiduikan awa
Apak Bachtaruddin banamo Said jo bagala Haji, saurang sudaga jo panyokong Persatuan Muslim Indonesia (Permi). Bachtaruddin adolah saudaro tiri dari Rasuna Said. Lahia jo bagadangan di Maninjau, Bachtaruddin manyalasaikan sakolahnyo di HIS jo MULO Jakarta. Salapeh itu, inyo bakarajo sabagai tanago karajo kolonial di Medan. Inyo pulo paranah manjadi saurang patinju di Singapura, tapi indak barapo lama.

Pado maso panduduakan Japang di Sumatera Barat, inyo manjadi personel polisi di Padang. Panulih Hasril Chaniago mancataik, Bachtaruddin bapangkaik *Keibu* (Inspektur Polisi) di kapolisian.

## Manubuahkan PKI Sumatera Barat
Salapeh proklamasi kamardikaan Indonesia, Bachtaruddin kalua dari kapolisian untuak mangatua panubuahan PKI di Sumatera Barat basamo Usman Keadilan, Nursuhud, dan Anwar Kadir.

Wakatu pamilu 1955, PKI mandapek 61.591 suaro (sakironyo 7% dari jumalah suaro) di Sumatera Tangah. Ateh capaian tasabuik, PKI manampekkan satu wakianyo di DPR (namonyo Bachtaruddin) basamo duo wakia lainnyo di Konstituante. 

Jumalah suaro nan didapek PKI di Sumatera Tangah, manuruik sijarawan Mestika Zed, "mangajuikkan" karano partai tasabuik "taamaik saketek" pado zaman pajuangan. PKI manjadi partai pamanang ka-3 salapeh Masyumi nan mandapek 480.521 suara (49%) jo Persatuan Tarbiyah Islamiyah nan mandapek 271.513 suara (28%).

## Caliak pulo

* Arteria Dahlan

## Rujuakan
Sistem saraf

**Sistem saraf** adolah sistem organ pado hewan nan tadiri dari serabut saraf nan tasusun ateh sel-sel saraf nan saliang tahubuang dan esensial untuak persepsi sensoris indrawi, aktivitas motorik volunter jo involunter organ atau jaringan tubuh, dan homeostasis babagai proses fisiologis tubuh. Sistem saraf marupoan jaringan nan paliang rumik jo nan paliang paralu karano tasusun dari jutaan sel saraf (neuron) nan saling tahubuang jo vital untuak pakambangan bahaso, pikiran jo ingatan. Satuan kerja utamo dalam sistem saraf adolah neuron nan diikek dek sel-sel glia.

Sistem saraf pado vertebrata sacaro umum dibagi manjadi duo yoitu sistem saraf pusek (SSP) jo sistem saraf tapi (SST). SSP tadiri dari utak jo sumsum tulang balakang. SST utamonyo tadiri dari saraf, nan marupoan serat panjang nan mahubungan SSP ka satiok bagian dari tubuh. SST maliputi saraf motorik, memediasi pergerakan pergerakan volunter (disadari), sistem saraf otonom, maliputi sistem saraf simpatis, sistem saraf parasimpatis, jo fungsi regulasi (pengaturan) involunter (tanpa disadari) jo sistem saraf enterik (pencernaan), sabuah bagian nan semi-bebas dari sistem saraf nan fungsinyo adolah untuak mangontrol sistem pencernaan.

## Rujuakan
Logam berat

**Logam barek** pado umumnyo diartian sabagai logam jo densitas, barek atom, atau nomor atom nan tinggi. Kriteria nan digunoan, bamacam-macam tagantuang pado panulih jo konteksnyo. Dalam metalurgi, misalnyo, logam barek dapek diartian manuruik tingkek kapadekannyo, sadangkan pado fisika, nan manjadi pambeda adolah nomor atom, manuruik kimiawan labiah mancaliak sifek zat  kimianyo. Panjalehan Nan labih dalamnyo  alah ditabikan, namun indak satu pun nan ditarimo .Artikel iko mancakup 96 dari 118 unsur kimia nan alah diketahui; hanyo raksa, timbal jo bismut nan alah mamanuahi sadoalah kriteria. Talapeh dari alun tacapai nyo kasapakatannyo ko, istilah saparti itu (jamak atau tunggal) banyak digunoan dalam sains. Densitas labiah dari 5&nbsp;g/cm3 kadang-kadang diambiak sabagai kriteria nan biaso digunoan pado artikel iko.
Islam di Swaziland

Negara **[[Swaziland]]** adalah rumah bagi lebih dari 1 juta orang, di mana sekitar 0,95% diidentifikasi sebagai Muslim. Islam di Swaziland kemungkinan datang pada masa kolonial, seperti negara tetangganya, Afrika Selatan yang umat Islamnya jauh lebih banyak. Banyak umat Islam menetap di negara ini dari negara lain di bawah kekuasaan Kerajaan Inggris. Jemaat Muslim Ahmadiyyah menyatakan ada 250 anggotanya di negara ini.

Nagara **[[Swaziland]]** adolah rumah untuak labiah dari 1 juta urang, sakitar 0,95% diidentifikasi sabagai Muslim. Islam di Swaziland kamungkinan tibo pado maso kolonial, saparti nagara tetangganyo, Afrika Salatan nan umek Islamnyo jauah labiah banyak. Banyak umek Islam manatok di nagara iko nan barasa dari nagara lain di bawah kakuasaan Karajaan Inggirih. Jemaat Muslim Ahmadiyyah manyatoan ado 250 anggotanyo di nagara iko.

## Rujuakan
Metoksifluran

**Metoksifluran** adolah analgesik inhalasi nan diagiah malalui inhaler sakali pakai nan digunoan untuak mangurangi raso sakik jo nyeri nan tahubuang jo trauma. Obat iko dapek juo digunoan untuak mangurangan raso nyeri nan sabanta sabagai hasil dari prosedur pangobatan. Maskipun ado potensi masalah ginjal katiko digunoan pado dosis anestesi, indak ado efek samping nyo nan signifikan telah dilaporkan ketika digunakan pada dosis nan labiah randah (hinggo 6 mililiter) nan digunoan untuak mailangan raso sakik. Panggunoan ubek iko hanyo disarankan jo pangawasan medis lansuang.

## Panggunoan medis
Metoksifluran digunoan untuak mailangan nyeri sadang atau barek akibek trauma. Obat iko dapek juo digunoan untuak maredakan raso nyeri nan samantaro sabagai dampak dari prosedur pangobatan.

## Rujuakan

## Rujuakan
Keracunan air

**Karacunan aia**, **hiperhidrasi**, **overhidrasi**, atau **toksemia aia** adolah gangguan nan fatal taadok fungsi utak nan disebabkan dek asupan aia nan talampau tinggi. Saparti sadoalah substansi kimia nan ado di alam semesta, aia dapek manjadi sabuah racun jiko dosisnyo tinggi bana. Efek iko surang muncua karano kadar elektrolit di dalam badan barado di bawah kadar normal.

Jarang kini ko urang nan bisa minum terlalu banyak aia. Hampia sadoalah kamatian nan dipicu dek karacunan aia diakibatkan dek lomba minum aia atau akibek olahraga nan balabaih bana mambuek urang minum terlalu banyak aia.

## Rujuakan
Kamantarian Agamo Republik Indonesia

**Kamantarian Agamo Republik Indonesia** (bahasa Indonesia: Kementerian Agama Republik Indonesia, disingkek **Kemenag RI**, dahulunyo **Departemen Agama Republik Indonesia**, disingkat **Depag RI**) adolah kamantarian dalam Pamarintah Indonesia nan mambidangi urusan agama. Kamantarian Agamo dipimpin dek saurang Mantari Agamo (Menag) nan sajak tanggal 21 Oktober 2024 dijabat dek Nasaruddin Umar.

## Sijarah
Realitas politik manjalang jo maso awal kemerdekaan manunjuakan bahwa pambantukan Kementerian Agamo paralu perjuangan tersendiri. Dalam rapek gadang (sidang) Badan Penyelidik Usaha-Usaha Persiapan Kemerdekaan Indonesia (BPUPKI), tanggal 11 Juli 1945 Mr. Muhammad Yamin mausuakan paralu diadokannyo kementerian nan istimewa, yoitu nan bahubuangan jo agamo yakni Kementerian Islamiyah nan manuruiknyo maagiah jaminan ka umek Islam (masjid, langgar, surau, wakaf) nan di tanah Indonesia dapek dicaliak jo dirasoan artinyo jo kasungguhan hati. Tapi usuanyo tantang iko indak baitu mandaek sambutan.

## Rujuakan
Lee Min-ho

**Lee Min Ho** (Korea: 이민호) adolah surang aktor dunia asa Korea Salatan, lahia pado 22 Juni 1987 di Heukseok-dong, Seoul, Korea Salatan. Dalam rantang singkek karir aktingnyo, iyo manjadi salah satu aktor nan paliang populer di dunia.

Inyo mamulai debutnyo pado taun 2006 malalui drama TV EBS *Secret Campus,* jo manjadi populer di saluruah Asia malalui *Boys Over Flowers* (2009), kudian mandapek juo katenaran di Eropa jo *City Hunter* (2011). Inyo manjadi populer juo di benua Afrika jo aktingnyo dalam drama *The King: Eternal Monarch* (2020).

Lee Min Ho adolah selebriti Korea partamo nan dibuek patuang lilinnyo di Museum Madame Tussauds pado taun 2013.

## Rujuakan
Amerika Utara

**Amerika Utara** adolah wilayah nan barado di balahan bumi utara. Di bagian utara babatehan jo Lauik Arktik dan pado sabalah timur babatehan pulo jo Samudra Atlantik Utara, sadangkan sabalah selatan batehnyo Lauik Karibia sarato pado bagian sabalah barat babateh jo Samudra Pasifik Utara. Kawasan wilayah iko maliputi wilayah nan luwehnyo 19.348.760&nbsp;km² atau sakitar 4,8% dari luweh pamukaan bumi. Secara astronomis antara 26 derajat LU - 80 derajat LU dan 68 derajat BB - 162 derajat BB.

## Panduduak
Pado tahun 2016, panduduknyo dipakiroan labiah dari 579 juta jiwa. Kawasan iko adolah kawasan nan wilayahnyo nomor tigo nan paliang gadang dicaliak dari luwehnyo, sasudah Asia jo Afrika, dan pulo marupoan paringkek kaampek badasakan jumlah panduduknyo, sasudah Asia, Afrika, jo Eropa. Baiak Amerika Utara maupun Selatan dinamokan Amerigo Vespucci, nan marupoan urang Eropa partamo nan malontarkan gagasan bahwasanyo Amerika indak samo jo Hindia Timur. Inyo adolah urang Eropa partamo nan manamuan 'Dunia Baru'.

## Bantangan wilayah
Tanah atau daraik nan manghubuangan Amerika Utara ka Amerika Selatan iolah banamo tanah gantiang Panama atau tarusan panama. (untuak alasan geopolitik, saluruah Panama – tamasuak timur bagian Tarusan Panama acok disabuik juo sabagai sabagian Amerika Utara juo). Namun, manuruik babarapo pakar, Amerika Utara indak mulai di tanah gantiang Panama tatapi di tanah gantiang Tehuantepec, dengan daerah manghalangi disabuik juo Amerika tangah dan basanda pado lempengan Karibia.

Kabanyakan urang cenderung maanganggap Amerika Tangah sabagai daerah Amerika Utara karano inyo bapandapek bahwasanyo wilayah iko talalu ketek untuak manjadi sabuah benua nan tagak surang. Wilayah Greenland, walaupun marupoan bagian dari Amerika Utara jiko di liek sacaro geografis sarato barado di ateh lempengan tektonik nan samo (lempengan Amerika Utara), indak dianggap bagian benua iko sacaro politis.

## Satuan regional
Amerika Utara, marupoan sabuah satuan regional nan tadiri dari ateh negara-negara barikuik:
* Kanada
* Amerika Serikat
* Meksiko

Kadang kala **Amerika Utara**, dianggap pulo sabagai benua surang, karano tapisah dari Amerika Selatan. Pabatasan antaro Amerika Utara jo Amerika Selatan talatak di Panama.

## Pambagian wilayah sacaro politik

Catatan:
1. Pangalompokan kawasan manuruik peta PBB.
2. Mancakupi Negara Bagian Hawaii nan talatak di kawasan Oceania.
3., 4, 6 dan 7.&nbsp;Tagantuang definisinyo, Aruba, Antillen Belanda, Panama, jo Trinidad jo Tobago mampunyoi salah ciek atau duo wilayah di Amerika Utara jo di Selatan.
5. Gunuang Soufriere Hills nan mulai aktif sajak tahun 1995 manghancuakan sabagian gadang Plymouth, ibu kota *de jure* Montserrat. Kantua-kantua pamarintahan. Ibu kota *de facto* talatak di Brades.

## Rujuakan
Amerika Selatan

**Amerika Selatan** atau disabuik juo **Amerika latin** adolah sabuah kawasan nan barado di antaro Samudra Pasifik jo Samudra Atlantik nan tasambuang juo jo daratan dari Amerika Utara malalui Tanah Gantiang Panama. Kawasan iko dilalui dek garih khatulistiwa, dan sabagian gadang dataran kawasan tasabuik barado di balahan bumi selatan. Bagian barat kawasan Amerika Selatan tadiri dari barisan pagunuangan Andes dari utara hinggo ka selatan, sadangkan bagian timur kawasan ko marupoan dataran randah nan sabagian gadangnyo marupoan basin sungai Amazon, dengan hutan tropis nan labek.

## Sijarah
Dipakiroan Amerika Selatan ko didiami partamo kali dek manusia nan bamigrasi dari Asia malalui Tanah Gantiang Bering (kiniko marupoan Selat Bering) manuju Amerika Utara dan kamudian taruih ka arah selatan manuju Amerika Selatan. Dugaan lain tentang hal migrasi tasabuik ka Amerika Selatan adolah dari bagian selatan Samudra Pasifik malalui kapulauan di Oceania.

## Ekonomi
Pado tahun 2002, tingkek pangangguran di Amerika Selatan adolah 10,8%. Dikaranoan inflasi nan tinggi di hampia saluruah negara-negara Amerika Selatan, suku bungo turuik maningkek sarato jo investasi nan manurun. Suku bungo biasonyo duo kali lipek dibandiang jo Amerika Serikat. Contohnyo, suku bungo di Venezuela sekitar 22% jo 23% di Suriname. Dengan pangacualian di Chili, nan dimulai sajak 1973 di bawah Augusto Pinochet.

South American Community of Nations adolah sabuah zona dagang bebas nan dirancanaan di kawasan iko untuak manyatuan duo organisasi perdagangan bebas nan alah ado sabalumnyo yaitunyo; Mercosur jo Andean Community.

Di Amerika Selatan, pabedaan antaro nan kayo jo miskin sangaik gadang. Di Venezuela, Paraguay, Brasil, dan banyak negara Amerika Selatan lainnyo, urang-urang 20 persen nan takao dapek mampunyoi labiah dari 60% kakayoan negara, sadangkan 20 persen tamiskin hanyo mampunyoi kurang dari 5%. Pabedaan iko dapek diliek di banyak kota-kota gadang di Amerika Selatan nan mampunyoi rumah kumuah jo gubuak dakek jo gedung-gedung pancakar langik jo apartemen mewah kelas ateh.

## Demografi
Lueh area Amerika Selatan barado pado paringkek kaampek sasudah Asia, Afrika jo Amerika Utara sadangkan populasinyo tadapek pado paringkek kalimo sasudah Asia, Afrika, Eropa jo Amerika Utara. Barikuik iko daftar negara-negara nan barado di kawasan Amerika Selatan:

*Catatan:*
#  La Paz adolah ibu kota administratif Bolivia; Sucre adolah ibu kota sacaro konstitusi.
#  Santiago adolah ibu kota administratif Chili; Valparaíso adolah lokasi rapek legislatif.
#  Diklaim dek Argentina.
#  Biasonyo digolongkan sabagai bagian dari kawasan Antarktika (karano badakekan jarak). Kapulauan itu indak mampunyoi populasi permanen, hanyo sabuah kalompok baranggotakan sakitar 100 peneliti jo pangunjuang nan datang kadang kala.
:* Tergantung definisinya, Panama jo Trinidad dan Tobago mampunyoi salah ciek atau duo wilayah di Amerika Utara jo Selatan.

## Rujuakan


## Pranala lua
 
* South American Explorers 
* www.amazon.co.uk books 
* Geographic Guide - Amerika Selatan ==
Rumah Sakik Universitas Indonesia

**Rumah Sakik Universitas Indonesia** atau disingkek **RS UI** adolah Rumah Sakik Umum Pandidikan kelas B nan talatak di wilayah Kampus Universitas Indonesia. RS UI nan dibangun sajak tahun 2009 jo dirancanokan bajalan pado Oktober 2016 nan mamiliki palayanan unggulan dibidang neurokardiovaskular, geriatri, jo palayanan ibu dan anak. 

Rumah sakik iko mamiliki desain bangunan tahan gampo hinggo 9.0 SR. Salain itu, RS UI manjadi panyalanggaro BPJS jo manerapkan pola rujuakan jo rujuk baliak.

## Rujuakan
Angstrom

**Angstrom** atau **ångström** adolah sabuah satuan panjang metrik nan samo jo 10 bapangkaik 10 meter; atau samo pulo jo 1 par 10 triliun meter, 0.1 nanometer atau 100 pikometer. Lambang satuan iko adolah Å, sabuah huruf pado Huruf Swedia.

Satuan iko baasa dari fisikawan Sweida abaik ka-19 banamo Anders Jonas Ångström. BIPM jo NIST mamakai kato *ångström*, tamasuak huruf Swedianyo. Babarapo kamuih takana di Amerika Sarikek hanyo mamasuakan kato *angstrom* indak mamakai diakritik nan ado pado Huruf Swedia. Satuan iko salalu balambang "Å", indak masalah bantuak apo huruf iko bakecekan. Walau bantuak itu, lambang "A" acok pulo dipakai pado kasus nan indak sabana rasmi atau media jo tipografi tabateh.

## Kagunoan

Ångström acok bana bapakaian pado ilmu-ilmu bando kaciak bantuak kristalografi, fisika bando-padek, jo kimia sabagai satuan untuak jarak antaro bidang-bidang atom pado kristal, parameter sel, jarak antaro-atom, jo panjang galombang sinar x, sabagaimano hal-hal iko acok banilai pado rantang 1–10 Å. Contohnyo, Pandatoan Struktur Kristal Anorganik mamakai ångström untuak mancaliakan kasado nilai-nilai panjang.

## Rujuakan
Kampung Padang Balang

**Kampung Padang Balang** adolah kampuang paling tuo di kota gadang Kualo Lumpuo, Malaysio dibuko tahun 1830 oleh Datu Ampek Balang nan Batang Kapeh.

Panduduak nyo tadiri dari urang Minang dari Batang Kapeh, Pasisia Selatan, Minangkabau.
Geodia nilslindgreni

***Geodia nilslindgreni*** adolah spesies spons nan tagolong dalam kelas Demospongiae. Spesies ko juo marupokan bagian dari genus  Geodia dan famili  Geodiidae. Namo ilmiah spesies ko pertamo kali ditabikan pado taun 2020 dek Van Soest & Hooper.

Saroman spons pado umumnyo, spesies ko mamiliki tubuah nan bapori dan pamukaan nan kareh mode batu. Salain itu, Geodia nilslindgreni dapek juo manyerap oksigen dari aia malalui proses difusi.

## Rujuakan
* *WoRMS Porifera: World Porifera Database*. Soest R. van (ed), 19.10.2020
* Lindgren, N.G. (1898). Beitrag zur Kenntniss der Spongienfauna des Malayischen Archipels und der chinesischen Meere. *Zoologische Jahrbücher*. Abteilung für Systematik, Geographie und Biologie der Thiere. 11: 283-378, pls 17-20. page(s): 352-353
* Van Soest, R. W. M.; Hooper, J. N. A.; Butler, P. J. (2020). Every sponge its own name: removing Porifera homonyms. *Zootaxa*. 4745(1): 1-93
Oganeson

Oganeson adolah unsua kimia sintetik basimbol **Og** jo banomor atom 118. Oganeson dibuek paratamo kali tahun 2002 di JINR di Dubna, dakek Moskow, Rusia dek kalompok ilimuwan Rusia jo Amerika Sarikaik. Isotop Oganeson nan paliang stabil adolah Oganeson-295 jo wakatu paruah salamo 181 milisekon, nan salapeh itu mangalami paluruahan alpha manjadi Livermorium-291.

## Caliak
Radon

Radon adolah unsua kimia radioaktif nan tadapek di alam, basimbol **Rn** jo banomor atom 86. Radon biasonyo tadapaik sacaro alami dari gas-gas nan kalua dari tanah nan marupokan salah satu hasia daripado paluruahan Uranium basarato unsua-unsua atau isotop-isotop radioaktif lainnyo. Isotop Radon nan paliang stabil adolah Radon-222 jo wakatu paruah salamo 3.8235 hari, nan salapeh itu mangalami paluruahan alpha manjadi Polonium-218.
Senon

Senon adolah unsua kimia basimbol **Xe** jo banomor atom 86. Senon adolah gas mulia nan biasonyo bapakaian untuak mangisi lampu panca, jo dipakai ahli fisika untuak mampalajari partikel sub-atom. Tigo isotop Senon nan paliang banyak bajumpoan adolah Senon-132, Senon-129 jo Senon-131.

## Caliak
Api

**Api** iolah prosses oksidasi capek nan tajadi ka suatu material dalam pambakaran kimiawi, nan manghasilkan paneh, cahayo, jo hasil reaksi kimi lainnyo. Proses ko nan labiah lambek bisa dicaliak di proses pangkaratan basi. Api barupo energi baintensitas nan bavariasi dan mamiliki bantuak cahayo (panjang galombangnyo di lua spektrum visual sahinggo dapek diliek dek mato manusia) dan angeknyo dapek manimbukan asok.

Warna api dipangaruhi dek intensitas cahayonyo nan biaso digunoan untuak manantua apokah suatu baha bakar tamasuak dalam tingkatan kombusi sahinggo dapek digunoan untuak kaparluan manusia (misal digunoan untuak bahan bakar api unggun, parapian atau kompor gas) atau tingkek pambaka nan kareh nan basifaik sangek pahancua, mambaka jo caro indak takontrol dapek marugikan lingkuanggan sakitar (misal pambakaran pado gedung, hutan dan lainnyo).

Panamuan caro mambuek api marupokan salah satu hal nan paliang baguno dek manusia, karano jo api, golonggan hominids (manusia dan kerabaiknyo contohnhyo kera) dapek aman dari hewan buas, mamasak makanan, dan mandapek sumber cahayo sarato manjago dirinyo tetap angek. Bahkan masih banyak masyarakat zaman kini ko nan primitif maanggap api sabagai sumber kahidupan sagalo makhluk iduik. Api tabantuak katiko udaro tarutamo oksigen mangalami panggabuangan jo benda nan mudah tabaka atau bahan baka nan kamudian mandapek energi paneh nan kamudian mamicu reaksi kimia antaro oksigen, bahan bak, jo energi paneh. Api nan ditamukan di bumi babeda jo nan basarobok di bintang, api di bumi umumnyo manghasilkan energi nan ketek dibandianggan energi api dari bintang.

## Caliek pulo

* Api olimpiade
* Api unggun
* Batu api
* Firewall (Dindiang api)
* Ifrit
* Kabakaran hutan
* Marokok
* Pamadam kebakaran
* Prometheus
* Pangandalian api dek manusia purba

## Referensi

## Pranala lua

* Apakah sebenarnya api itu? (dari The Straight Dope)
* Early human fire mastery revealed BBC article on archeological discoveries
* Parts of a candle flame 
* Flames in microgravity 
* Spiral flames in microgravity 
* HKC22
* Adams, C. (2002). The Straight Dope: What exactly is fire?.
Museum Nasional Indonesia

**Museum Nasional Indonesia** adolah ciek museum arkeologi, sijarah, etnologi, jo geografi nan talatak di Jalan Medan Merdeka Barat, Jakarta Pusat, tapek di sabalah barat lapangan Medan Merdeka. Museum ko disabuik juo jo namo *Museum Gajah*, dek adonyo patuang gajah di alaman mukonyo. Koleksinyo nan banyak jo baragam maliputi sadonyo wilayah Indonesia, jo tarantang ampia ka sapanjang maso sijarahnyo. Museum iko alah baparan manyimpan baragam warisan sijarah Indonesia salamo labiah dari duo abaik.

Museum iko dapek dianggap sabagai salah satu nan paliang tarancak jo paliang langkap di Indonesia, sarato salah satu museum tarancak di Asia Tenggara. Museum iko manyimpan sakita 141.000 obyek, maliputi koleksi prasijarah, arkeologi, numismatik, keramik, etnografi, sijarah, jo geografi.  Tadapek koleksi patuang batu nan komprehensif, dari jaman klasik Hindu-Buddha di Jawa dan Sumatera kuno, sarato koleksi keramik Asia nan cukuik langkok.

## Rujuakan
Basi

Basi adolah unsua kimia basimbol **Fe** jo banomor atom 26. Basi banyak dipakai pado kasaharian, mulai dari mineral dalam badan, alaik-alaik di rumah, industri, transportasi sampai ka parakoan bangunan. Isotop basi nan paliang banyak jo stabil adolah Basi-56, salain itu ado pulo isotop-isotop stabil lainnyo bantuak Basi-54, Basi-57, jo Basi-58.

## Basi dalam Kasaharian

### Alaik makan jo masak

Sanduak, garapu, pisau, jo alaik-alaik dapua lainnyo banyak dibuek jo bahan dasa baja antikarek. Pambuatan alaik-alaik dapua dari basi ko bamulo dari zaman basi sakita 2300 tahun nan lalu.

### Pandai Basi

Proses pambuatan karajinan pandai basi dilakukan masarakaik sacaro tradisional, nan partamo mamiliah bahan baku basi dan manantuan alaik nan ka dibuek. Salanjuiknyo mamanggang batu baro ditungku pambakaran, sasudah batu baro dipanggang, salanjuiknyo mahapa basi. Mahapa ko adolah proses mambantuak basi manjadi barang nan dikandaki jo caro manggunoan basi tapo atau martil. Manapo atau mahapa dikarajoan pado saat basi sadang angek-angeknyo bawarna merah tarang, sasudah tu manapo dikarajoan dek pangrajin manyapuah basi. Manyapuah adolah proses pamadekan atau pambarian efek kareh pado material basi, sahinggo pado saat panggunoanyo basi dapek tahan lamo dan indak mudah patah, manyapuah dikarajoan jo caro mamanggang ulang basi yang alah ditapo, salanjuiknyo basi nan alah angek tadi, dimasuakan ka dalam aia dingin / oli, pandinginan ikolah nan mambuek basi labiah kareh. Langkah proses salanjuiknyo manggarinda, manggarinda batujuan untuak mampahaluih bahagian-bahagian nan kasa pado basi nan alah dibantuak tadi, atau marapian bahagian nan kurang barasiah pado basi. Tahap panyalasaian iyolah maasah, maasah adolah proses panajaman.

### Sanjato

Kurambik adolah salah satu sanjato nan babahan dasa basi. Biasonyo kurambik dibuek dek pandai basi dari basi tuo nan dilabua baliak, lalu batampoan sampai manajam jo malangkuang. Kurambik babantuak pisau ketek malangkuang, panjang sakita 13–18&nbsp;cm, dan pado gagangnyo ado lubang untuak talunjuak mangganggam. Kurambik dirancang malangkuang sarupo kuku arimau, kok manganai lawan dapek mambuek luko sayatan fatal di urek atau usuih ka putuih tacabiak.

## Caliak
Batu basurek Kedukan Bukit

**Batu basurek Kedukan Bukit** adolah batu basurek nan ditamuan dek urang Balando C.J. Batenburg pado 29 November 1920 di kampuang Kedukan Bukit, Sumatera Selatan, yaitu dakek tabiang Sungai Tatang, anak Sungai Musi. Iko adolah bantuak tulisan bahaso Malayu paliang awa nan ditamuan, yaitu dalam bahaso Malayu Kuno. Ukuran batu basurek ketek sajo, anyo 45 cm × 80 cm. Batu basurek ko batangga 1 Mai 683 M. Aksara nan bapakai adolah aksara Pallawa. Dalam batu basurek ko tadapek banyak kato-kato bahaso Sanskerta.

## Naskah
Aliah aksara batu basurek ko dalam bahaso Malayu Kuno, jo alaiah bahaso dalam bahaso Indonesia, sbb.:
### Aliah aksara
# *svasti śrī śakavaŕşātīta 605 ekādaśī śukla-*
# *klapakşa vulan vaiśākha ḍapunta hiyaṃ nāyik di*
# *sāmvau mangalap siddhayātra di saptamī śuklapakşa
# *vulan jyeşţha ḍapunta hiyaṃ maŕlapas dari minānga*
# *tāmvan mamāva yaṃ vala dua lakşa dangan kośa*
# *duaratus cāra di sāmvau dangan jālan sarivu
# *tlurātus sapulu dua vañakña dātaṃ di mata jap (mukha upaṃ)*
# *sukhacitta di pañcamī śuklapakşa vulan... (āsāḍha)*
# *laghu mudita dātaṃ marvuat vanua ...*
# *śrīvijaya jaya siddhayātra subhikşa nityakāla*

### Aliah bahaso
# Selamat ! Tahun Śaka telah lewat 605, pada hari ke sebelas
# paro-terang bulan Waiśakha Dapunta Hiyang naik di
# sampan mengambil *siddhayātra*. pada hari ke tujuh paro-terang
# bulan Jyestha Dapunta Hiyang berlepas dari Minanga
# tamwan membawa bala tentara dua laksa dengan perbekalan
# dua ratus cara (peti) di sampan dengan berjalan seribu
# tiga ratus dua belas banyaknya datang di mata jap (Mukha Upang)
# sukacita pada hari ke lima paro-terang bulan....(Asada)
# lega gembira datang membuat wanua....
# Śrīwijaya jaya, *siddhayātra* sempurna....

## Caliak pulo
* Batu basurek Talang Tuwo
* Batu basurek Telaga Batu
* Batu basurek Kota Kapur

## Rujuakan
Batu basurek Telaga Batu

**Batu basurek Telaga Batu** adolah ciek batu basurek paninggalan Karajaan Sriwijaya dari abaik ka-7 M, nan ditamuan dakek Sabokingking, tapeknyo di dusun Telaga Batu, 3 Ilir, Ilir Timur II, Palembang, Sumatera Selatan, dek F.M. Schnitger pado taun 1935. J.G. de Casparis manarbitkan tajamahan batu basurek iko dalam karyanyo *Selected Inscriptions from the 7th to the 9th Century A.D.* (1956).

Tulisan pado batu basurek ko bajumalah 28 barih, ditulih jo aksara Pallawa mamakai bahaso Malayu Kuno. Batu basurek ko mamuek pasumpahan rajo Sriwijaya, jo manyabuik gala-gala pajabaik nan barado di ibu kota karajaan tu, mulai dari putra mahkota inggo pagawai randahan. 

Batu basurek iko dipahatkan pado ciek batu andesit gadang, nan dibantuak hias sarancaknyo batu basurek karajaan, baukuran tinggi 118 cm jo leba 148 cm. Di bagian atehnyo tadapek hiasan tujuah kapalo ula kobra, jo di bagian bawah tangah ado samacam *cerat* (pancuran) sarupo yoni tampek mangaliaan aia pambasuah. 

Batu basurek iko kini basimpan di Museum Nasional jo baregistrasi No. Inv. D.155. 

## Caliak juo
* Batu basurek Kedukan Bukit
* Batu basurek Talang Tuwo
* Batu basurek Kota Kapur

## Rujuakan
Suruhkalang, Jaten, Karanganyar

**Suruhkalang** adolah kampuang nan talatak di kecamatan Jaten, Karanganyar, Jawa Tengah, Indonesia.
## Perangkat Desa Suruhkalang
Kapalo Kampuang: MAWAN THOHARI, SH.

* Sekretaris Desa: PARADITA PRASETIA, S.I.Kom.
* Kasi Pemerintahan: Suyanto
* Kasi Kesejahteraan: Mariya
* Kasi Pelayanan: Sumadi
* Kaur Umum: Riya Widayati, AMd. Kep.
* Kaur Keuangan: Parwanto
* Kaur Perencanaan Eni Sri Harjanti, SH.
* Pemb. Kaur Kesra: Wachidunnapin
* SKD: Hartopo
* Pembantu Umum: Sularno
* Tukang kebun: Diro Dikromo
*

**Kondisi Geografis**

Desa Suruhkalang adolah
salah satu desa di Kecamatan Jateng nan mamiliki lueh ± 302.575 Ha sacaro administratif
dibatasi dek:

·
Sabalah
Utara: Desa Jati Kec. Jaten

·
Sabalah
Barat: Desa Kragilan Kec. Mojolaban Sukoharjo

·
Sabalah
Selatan: Desa Jatisobodan Kayuapak Kec
Polokarto Sukoharjo

·
Sabalah
Timur: Kalurahan Lalung Kec.
Karanganyar

Wilayah nan mamiliki katinggian 110 – 130 mt dari permukaan lauik iko mamilki hawa sadang jo suhu rato-rato 29 - 30&nbsp;°C sarato curah hujan relatif sadang. Desa iko tabagi manjadi 6 dusun, yoitu: Suruhtani, Jetak, Sanggrahan, Jetis,
Semenharjo, dan Suruhkalang. Mamiliki Rt. sabanyak 24, RW. sabanyak 6. Topografi
wilayah tamasuak dataran randah jo kondisi tanah sabagian gadang lahan
patanian yoitu salueh ± 204.683 Ha nan alah diairi irigasi sacaro teknis. Jarak tampuah dari kota kecamatan ± 10 Km jo akses jalan nan mudah ditampuah.

**Kondisi Demografi**

Jumlah panduduak Desa
Suruhkalang sabanyak 4.814 urang, tadiri dari laki-laki 2.391 jiwa jo padusi 2.423 urang . jumlah KK sabanyak
1.576 urang, sadangkan jumlah panduduak
dewasa sabanyak 2.214 urang, tadiri dari laki-laki 990 urang, padusi sabanyak 1.224 urang
.

Mato pancarian panduduak rato-rato sabagai Buruah tani, Petani, Buruah bangunan, Karyawan Pabrik,
sabagian kecil manjadi pegawai jo manggaleh. Hal iko dapek dcaliak pado Tabel
berikut:

Sadangkan dari segi pandidikannyo rato-rato panduduak Suruhkalang kabanyakan bapandidikan tamaik SD jo Tamat
SLTP,SLTA,  ado pulo nan alun tamaik SD atau alun sikolah. Samantaro
sisonyo tamaik paguruan tinggi.

## Rujuakan
Rumah Sakit Umum Daerah dr. Soetomo

**Rumah Sakik Umum Daerah Dokter Soetomo** adolah sabuah rumah sakik punyo pemerintah Indonesia nan barado di Kota Surabaya, Jawa Timur. Inyo dinamoi dari pahlawan nasional Soetomo.

## Kebijakan Dasar

* Perbaikan mutu palayanan.
* Perbaikan manajemen (SDM) internal rumah sakik.
* Panataan kelembagaan (struktur jo sistem).
* Pamantapan nilai dasar manjadi budaya organisasi.
* Panataan sistem akuntansi kauangan.
* Pangandalian biaya jo struktur anggaran.
* Perbaikan manajemen logistik medik jo non medik.
* Panataan manajemen pandidikan klinik jo panalitian rumah sakik.
* Pangambangan aliansi strategis.

## Sijarah Rumah Sakik

* 29 Oktober 1938 - Palatakan Batu Patamo RS Centraal Burgerlijk Ziekenhuis (CBZ) dek Pamarintah Balando di Desa Karangmenjangan.
* 1943 - Pado maso panjajahan Japang, pambangunan Rumah Sakit Karangmenjangan dilanjuikan. Sasudah salasai dijadian Rumah Sakik AL.
* 1948 - Rumah Sakik Simpang dikuasoi dek Balando baliak, kamudian namonyo diubah manjadi Rumah Sakik Oemoem (RSO) Soerabaja.
* 1950 - RSO. Sorabaya dibawah Departemen Kesehatan RI, alah baganti namo manjadi Rumah Sakik Umum (RSU) Pusek.
* 1951-1954 - RS. Simpang pindah ka RS Karangmenjangan. Palayanan Bedah Akut tetap di RS Simpang.
* 1964 - Badasarkan SK. Menkes RI. 20 Mei 1964 No. 26769/KAB/76. RSUP Surabaya manjadi RS Dr. Soetomo.
* 1965 - Badasarkan PP No. 4 Tahun 1965, panyalanggaro RSUP Dr. Soetomo diagiah ka Pemda Tk I. Jawa Timur.
* 1979 - SK Menkes manetapkan RSU Daerah Dr. Soetomo sabagai RS Klas A jo dikenal sabagai:

# Rumah Sakik Palayanan, Pandidikan jo Panalitian.
# Rumah Sakik Pusek Rujuakan Wilayah Timur Indonesia (Top Referal).
# Rumah Sakit nan paliang gadang di wilayah Indonesia bagian Timur

* 1980 - Sadoalah kagiatan palayanan dijadian satu di RSU Dr. Soetomo karano RS Simpang dijua jo manjadi Plaza Surabaya.
* 2002 - Perda Prop. Jatim manetapkan parubahan namo manjadi RS Umum Dr. Soetomo.
* 2004 - Kini ko RSU Dr. Soetomo manampekan lahan salueh 163.875 m2 jo mamiliki [ kapasitas tampek lalok 1.505, tadiri dari:

# Graha Amerta: 155 TT
# Ruangan: 1204 TT
# IRD: 98 TT
# GBPT: 42 TT
# Lain-lain: 6 TT

*  Situs resmi 
* Rumah Sakit Umum Daerah Dr. Soetomo. Artikel 18 Oktober 2011.
Air Tajun Undak Manuk

**Air Tajun Undak Manuk** adolah Sarasah nan alami di tambah jo tabiang nan manjulang tinggi.

## Lokasi
Aia tajun Undak Manuk Sarasah nan talatak di Dukuh Guwo dakek jo Kali Trawehan Blingoh, Kecamatan Donorojo, Kabupaten Jepara. Jalur nan sangaik ekstrem manjadian Aia Tajun Udak Manuk jarang di kunjuangi wisatawan.

## Masalah
Air Tajun Undak Manuk sangaik rancak jo asri namun hanyo sajo akses jalan untuak mangunjuangi desa tasabuik masih sangaik sarik sahinggo dibutuahkan perhatian pamarintah daerah jo warga sakitar untuak pangalolaannyo.Aia Tajun Undak Manuk paralu pangalolaan labiah supayo dapek dijangakau dek wisatawan.

## Larangan
Warga Desa Desa Blingoh maminta pangunjuang nan nio bawisata ka Aia Tajun Undak Manuk dimohon untuak indak mambuang sarok sumbarang jo mancorat coret sumbarang. Karano Aia Tajun tersebut marupoan sumber mata aia nan dimanfaatkan dek warga masyarakaik Desa Blingoh.

## Rujuakan
Musajik Al-Hakim Padang

**Musajik Al-Hakim Padang** adolah sabuah musajik babantuak Taj Mahal di tapi Pantai Padang, Kota Padang, Sumatra Barat, Indonesia. Musajik iko mulai dibangun pado awal 2017. Biayo pembangunannyo barasa dari saurang donatur, samantaro lahannyo diagih dek Pemerintah Kota Padang sabagai bagian dari panataan Pantai Padang nan dilakuan sajak 2014.

Lahan musajik iko dulunyo marupoan area pamainan anak dan dipenuhi tenda-tenda pedagang kaki lima. Pado 2016, saurang donatur manyampaian nieknyo untuak managakan musajik di tapi pantai. Berkat pendekatan nan dilakuan pamarentah satampek, pedagang namuah direlokasi ka tampek baru sahinggo pambangunan musajik dapek dikarajoan.

Sajak 4 September 2020, Musajik Al-Hakim Padang alah dibuka terbatas untuak aktivitas ibadah dengan manerapan protokol kasehatan COVID-19. Menuruik rancano, musajik akan diresmikan pado November 2020.

## Rujuakan
Bahaso Jerman Baku Jerman

**Bahaso Jerman Baku Jerman** (bahaso Jerman: *Bundesdeutsches Standarddeutsch*) adolah anak dari bantuak baku dari Bahaso Jerman nan diajaan, ditulih, jo dibahasokan di Jerman. Dialek Jerman iko adolah bantuak baku nan paliang acok diajaan kapado urang-urang nan baraja Bahaso Jerman. Dialek iko pulo adolah dialek nan paliang acok dipakai sabagai patunjuak untuak urang-urang asing nan baraja Bahaso Jerman.
Bahaso Jerman Baku Swiss

**Bahaso Jerman Baku Swiss** (bahaso Jerman: *Schweizer Standarddeutsch*) adolah salah satu bantuak baku dari Bahaso Jerman nan dipakai di Swiss jo Lihtenstain. Bahaso iko acok disabuik pulo sabagai *Schriftdeutsch* (bahaso Jerman tulihan) atau *Hochdeutsch* (bahaso Jerman Ateh) dek urang-urang satampek. Bahaso iko juo dipakai sabagai salah satu 4 bahaso rasmi di Swiss salain Bahaso Parancih, Italia, jo Rumansh. Bahaso iko labiah banyak dipakai dalam panulihan daripado dikecekan.
Bahaso Jerman Austria

**Bahaso Jerman Austria** (bahaso Jerman: *Österreichisches Deutsch*) adolah bantuak baku dari Bahaso Jerman nan dipakai di Austria. Bahaso iko mampunyoi martabat sosiolinguistik tatinggi, sabagaimano bahaso iko acok dipakai untuak media jo kaadaan-kaadaan rasmi lainnyo. Bahaso iko pulo nan banyak dipakai dek sastrawan Wina di maso lampau.
Aia Tajun Sedudo

**Aia Tajun Sedudo** adolah sabuah aia tajun jo objek wisata nan talatak di Desa Ngliman Kecamatan Sawahan, Kabupaten Nganjuk, Jawa Timur. Jaraknyo sakitar 30&nbsp;km arah selatan ibu kota kabupaten Nganjuk. Barado pado katinggian 1.438 meter dpl, katinggian aia tajun iko sakitar 105 meter. Tampek wisata iko cukuik  mudah diakses.

Masyarakaik satampek masih mampicayoi, aia tajun iko mamiliki kakuatan supra natural. Tampek wisata alam iko rami dikunjuangi urang pado bulan Sura (kalender Jawa). Karano ado mitos nan ado sajak zaman Majapahit, pado bulan itu dipicayo mambaok berkah awet mudo bagi urang nan mandi di Sarasah tasabuik.

## Rujuakan

# ^ "Wisata Air Terjun Sedudo di Kabupaten Nganjuk". Diakses pada 22-03-2020
Aia Tajun Kapeh Biru

**Aia Tajun Kapeh Biru** atau **Coban Kapas Biru** marupoan Sarasah nan talatak di Kabupaten Lumajang, Provinsi Jawa Timur. Objek wisata iko dibukak untuak umum sajak tahun 2015.Alun diketahui pasti total katinggian Sarasah iko namun dipakirokan sakitar 100 meter. Aia Tajun Kapeh Biru iko batingkek 2 jo tingkek bawah satinggi 90 meter jo tingkek ateh satinggi 10 meter jo diapik tabiang nan sumber aianyo bamulo dari aliran anak Sungai Besukbang/Sungai Lengkong nan bahulu di lereang Gunuang Semeru. Aia Tajun Kapeh biru marupoan salah satu dari banyaknyo Sarasah nan tabantuak ditapian lembah-lembah curam Sungai Besukbang-Glidik di perbatasan Kabupaten Malang - Kabupaten Lumajang. Pamandangan disekitar Aia Tajun dikaliliangi tabiang-tabiang nan tinggi bawarna coklat kamerahan jo sisipan lumuik-lumuik ijau .Debit aianyo cukuik dareh talabiah katiko musim panghujan sahinggo bahayo bana  jiko barado tapek dibawah guyuran Sarasah iko.

## Tampek
Aia Tajun Kapeh Biru talatak di Dusun Mulyoharjo, Desa Pronojiwo, Kecamatan Pronojiwo, Kabupaten Lumajang, Provinsi Jawa Timur, Indonesia.

## Akses tampek
Aia Tajun Kapeh Biru talatak sakitar 51.6 kilometer dari pusek Lumajang dan bila dari kota Malang bajarak sakitar 70.1 kilometer. Jiko sanak dari Malang arahkan kendaraan sanak manuju Kepanjen - Gondanglegi - Turen - Dampit - Tirtoyudo - Ampelgading - Pronojiwo hingga tiba di Polsek Pronojiwo. 100 meter setelah Polsek Pronojiwo, tadapek banner Coban Kapeh Biru. Jiko sanak dari Lumajang, ikuik an  jalan nasional Lumajang - Malang yakni malewati Sumbersuko - Tempeh - Pasirian - Candipuro - Pronojiwo hinggo sampai di lapangan Pronojiwo. 300 meter satalah lapangan, tadapek banner Coban Kapeh Biru. Ikuikan patunjuk itu hinggo tibo di tampek parkir. Dari parkiran aia tajun iko bajarak sakitar 1,5 km.

## Rujuakan
Bulgari

Bulgari adalo merk dari Itali yang takana jo Parhiasan, Jam Tangan, dan produk kulit. Kabanyakan mandisain dan produksi pamasaran bakarajosamo dengan perusahaan lain. Contohnyo, Bulgari mambuek kacomato "Bulgari Eyewear" bakarajo samo dengan lisensi basamo Luxottica. Pado Tahun 20001, Bulgari juo bakarajo samo dengan Grup Marriott International maluncuakan brand hotel Bulgari Hotels & Resorts. Bulgari awal mulonyo dibantuak di Epirus, Yunani pado tahun 1884 oleh Sotirios Boulgaris (Itali: Sotirio Bulgari) dikana sabagai toko perhiasan yang barubah menjadi merk internasional. Bulgari manjadi parusahaan yang tumbuah menjadi pamain di pasar mewah dan mamiliki jaringan toko di beberapa negaro. 

## Asa Usua Kato
Merk BVLGARI ini berasal dari pandiri parusahaan, Sotirios Voulgaris (1857-1932).

## The BVLGARI logo
The BVLGARI logo patamo sakali pado tahun 1934 di toko utamo Bulgari di Via Condotti. Huruf U diganti manjadi V mangikuti panulisan ala Roma Kuno.
Mansyur S.

**Mansyur Subhawannur** atau labiah dikatahui sabagai **Mansyur S.** () adolah saurang panyanyi jo palakon bakabangsoan Indonesia.

## Filemografi
* *Khana* (1980)

## Sinetron
* *Kampung Dangdut* (2006)

## Acara TV
* *KDI* (2015, MNCTV)

## Pautan lua
Rhoma Irama

**Raden Haji Oma Irama** atau labiah dikatahui sabagai **Rhoma Irama** () adolah saurang palakon jo panyanyi bakabangsoan Indonesia.

## Pautan lua
Jimmie Johnson

**Jimmie Kenneth Johnson** atau **Jimmie Johnson** (lahia di El Cajon, California, 17 September 1975) adolah pambalap oto Amerika Sarikat. Baliau juaro NASCAR Cup Series musim 2006, 2007, 2008, 2009, 2010, 2013, jo 2016.

## Rujuakan
Aung San Suu Kyi

| awards = Rafto PrizeSakharov PrizeNobel Peace PrizeJawaharlal Nehru AwardInternational Simón Bolívar PrizeOlof Palme PrizeBhagwan Mahavir World PeaceCongressional Gold Medal
| signature = Aung San Suu Kyi signature 2013.svg
| website = 
| module = 
| height = 
}}
**Aung San Suu Kyi** (bahaso Myanmar: [àʊɰ̃ sʰáɰ̃ sṵ tɕì]; /aʊŋˌsɑːn.suˈtʃiː/; lahia 19 Juni 1945) adolah surang politikus, diplomat, panulih, jo panarimo Adiah Nobel Pardamaian taun 1991, nan barasa dari Myanmar. Kini sabagai Panasihaik Nagara partamo nan masih manjabaik (posisi sarupo jo pardana mantari) Myanmar, inyo pulo pamimpin partai Liga Nasional untuak Demokrasi (NLD), sarato mampunyoi peran pantiang dalam transisi nagaranyo dari junta maliter ka semi demokrasi. Pado 1999, Majalah Time manyabuiknyo sabagai salah satu "Anak Gandhi", yaitu panaruih garakan non-kakarasan.
 
Sajak manjabaik sabagai Panasihaik Nagara, Aung San Suu Kyi alah manuai kritik dari banyak nagara, organisasi, jo tokoh ateh kalambatanan Myanmar dalam mananggapi genosida urang-urang Rohingya di Nagara Bagian Rakhine, jo manulak untuak mangakui bahaso maliter Myanmar alah malakuan pambantaian. Di bawah kapamimpinannyo, Myanmar pulo manuai kacaman ateh kriminalisasi wartawan. Pado 2019, Suu Kyi muncua di Mahkamah Internasional di mano inyo mambela maliter Myanmar dari tuduahan genosida taradok Rohingya.

## Rujuakan
Museum Lukut

**Museum Lukut** () adolah situs basijarah nan barado di sabuah bukik sakitar 6 kilometer di utara Port Dickson, Negeri Sembilan, Malaysia. Museum iko dulunyo adolah sabuah benteng nan dibangun dek Rajo Bugis nan banamo Jumaat pado tahun 1947 dan dilanjuikan dek anaknyo Rajo Bot. Kiniko benteng iko indak digunoan lai dan kawasan bekasnyo ko dijadian taman wisata sejarah nan dilengkapi sabuah museum. Dalam museum iko tadapek paninggalan-paninggalan benteng sarato artefak jo foto-foto nan takait jo sijarah panambangan timah di daerah Lukut.

## Latak
Benteng Lukut dulunyo talatak di ateh bukik nan disabuik jo Bukik Mati atau Bukik Gajah Mati, dan museum iko kiniko talatak di kaki bukik tasabuik. Latak lokasinyo sakitar 6 kilometer di utara Port Dickson, kota palabuhan di Negeri Sembilan, Malaysia.

## Sijarah

Benteng Lukut dibangun dek pandeka Bugis nan banamo Rajo Jumaat pado tahun 1847. Benteng iko diparuntuakan untuak mampakuek posisinyo sabagai pamonopoli padagangan timah di kota Lukut. Pado dekade 1870an, tajadi sengketa wilayah antaro Selangor jo Negeri Sembilan ateh kawasan nan tamasuak benteng iko dan daerah sakitarnyo. Kamudian tajadi pajanjian antaro kaduo karajaan tasabuik dan akhianyo Negeri Sembilan-lah yang diputuihan manguasai benteng iko. Sasudah wafatnyo Jumaat, inyo digantian dek anaknyo, Raja Bot, nan manguasai pulo saluruah kawasn Lukut.

## Kaadaan kini
Kiniko, museum iko tadaftar sabagai paninggalan sijarah nan barado di bawah tanggung jawab Jabatan Muzium Malaysia.

### Bekas benteng
Benteng asli Lukut ko alah runtuh, kacuali ado babarapo siso tembok nan tabuek dari tanah laterit jo parik patahanan sadalam 5 meter. Daerah bekas benteng kiniko dikembangkan dek pamarintah manjadi kawasan wisata sijarah sasuai jo kabijakan Kementerian Pariwisata Malaysia. Pamarintah mambangun pondok-pondok sarato jo menara. Sabuah mariam gadng dilatakkan di posisi bekas benteng. Mariam-mariam ketek nan dulunyo barado di benteng kiniko dipindahan ka bangunan museum.

### Bangunan museum
Bangunan museum didirian dek Jabatan Muzium jo Antikuiti (sekarang Jabatan Muzium Malaysia) bakarajo samo jo negara bagian Negeri Sembilan untuak manyadioan informasi tentang sijarah jo budaya kawasan Sungai Lijiang abaik ka-19. Museum iko diresmian pado 9 April 1999. Museum iko talatak di kaki bukik jo balantai duo. Tadapek ampek galeri nan manjalehan sijarah Lukut (tarutamo patambangan yang dulu marak di sinan) dan sijarah Negeri Sembilan sacaro umum.

Galeri nan manjalehan sijarah Lukut dimulai dari awa abaik ka-19 hinggo daerah tasabuik manjadi daerah Sungai Ujong di Negeri Sembilan pado tahun 1880. Galeri tasabuik juo manjalehan sijarah rajo-rajo sarupo Rajo Busu, Rajo Jaafar, Rajo Jumaat jo Rajo Bot nan turuik andil dalam kamajuan ekonomi kawasan iko. Galeri museum iko juo manjalehan budaya masyarakaik satampek, tamasuak adaik jo tradisi sarupo Adat perpatih nan khas dari Negeri Sembilan. Museum iko juo manampilkan paninggalan dari Kapa VOC Nassau nan tabanam dalam Patampuran Cape Rachado di lauik dakek Port Dickson pado tahun 1606.

## Rujuakan
Ho Chi Minh

**Ho Chi Minh** (Hồ Chí Minh; / hoʊ tʃiː mɪn /; bahaso Vietnam: [hò cǐ mīŋ̟] , dialek Saigon: [hò cǐ mɨ̄n]; Chữ nôm: 胡志明; 19 Mai 1890 - 2 September 1969), lahia **Nguyễn Sinh Cung**, lai disabuik juo jo namo **Nguyễn Tất Thành**, **Nguyễn Ái Quốc**, **Bác Hồ**, atau **Bác** sajo ('Paman', [ʔɓaːk̚˦˥]), adolah surang revolusioner jo politikus Vietnam. Inyo manjabaik sabagai Pardana Mantari Vietnam Utara sajak 1945 sampai 1955, sarato Presiden sajak 1945 sampai 1969. Ideologinyo iolah Marxis-Leninis, jo inyo manjabaik sabagai Katuo jo Sekretaris Patamo Partai Pakarajo Vietnam.

Kaidupan Hồ Chí Minh sabalun inyo bakuaso di Vietnam indaklah jaleh. Inyo dikataui mamakai antaro 50 inggo 200 namo samaran. Kalahiaran jo kaidupan awanyo indak dapek dipastian sarato manjadi bahan padebatan akademis. Saindaknyo ampek biografi rasmi nan ado manunjuakan banyak variasi namo, tangga, tampek, jo fakta nyato lainnya, apolai biografi nan indak rasmi sangaik pulo bavariasi.

## Maso mudo
Namo Hồ Chí Minh lahia adolah Nguyễn Sinh Cung, lahia pado taun 1890 di kampuang Hoàng Trù (namo kuil lokal dakek Làng Sen), yaitu kampuang amainyo. Walaupun taun 1890 sacaro umum dianggap sabagai taun kalahirannyo, pado babagai kasampatan inyo mamakai ampek taun kalahiran lainnyo: 1891, 1892, 1894 jo 1895. Sajak taun 1895, inyo tingga di kampuang apaknyo Nguyễn Sinh Sắc (Nguyễn Sinh Huy) di Làng Sen, kudian pindah ka Kim Liên, Nam Đàn, jo Provinsi Nghệ An. Inyo punyo tigo saudara kanduang: nan padusi Bạch Liên (Nguyễn Thị Thanh), juru tulih di Angkatan Darek Parancih; nan duo laki-laki Nguyễn Sinh Khiêm (Nguyễn Tất Đạt), tukang ramal jo ubek herbal; jo Nguyễn Sinh Nhuận nan maningga wakatu bayi. Samaso ketek, Cung (Ho) baraja ka apaknyo surang, sabalun malanjuikan labiah formal ka sarjana banamo Vuong Thuc Do. Inyo lai capek manguasoi tulisan Cino, nan jadi prasyarat untuak baraja Konfusianisme sacaro labiah serius, sambia pulo mangasah tulisan Vietnam untuak saari-ari. Salain baraja, inyo sanang batualang, bamain alang-alang, jo mamanciang. Sasuai tradisi Konfusianisme, apaknyo maagiah namo baru pado umuanyo nan ka-10: Nguyễn Tất Thành ("Nguyễn nan Barasia").

## Rujuakan
Bahaso Gael Skotlandia

**Bahaso Gael Skotland** (bahaso Gael Skotland: *Gàidhlig*) adolah sabuah Bahaso Keltik nan ditutua di Skotland. Bahaso iko marupokan bahaso nan bakarabik dakek jo bahaso-bahaso Gael nan lainnyo, bantuak Bahaso Irland jo Manks, nan samo-samo baaka ka Bahaso Irland Tuo.
Bahaso Manks

**Bahaso Manks** (bahaso Manks: *Gaelg*, *Gailck*) adolah sabuah Bahaso Keltik nan ditutua di Pulau Man. Bahaso iko marupokan bahaso nan bakarabik dakek jo bahaso-bahaso Gael nan lainnyo, bantuak Bahaso Gael Skotland jo Irland, nan samo-samo baaka ka Bahaso Irland Tuo. Bahaso Manks sampek punah pado tahun 1974, mangikuik kamatian Ned Maddrell. Kini bahaso iko ditutua baliak sabagai bahaso kaduo dek 1800 panutua.
Bahaso Skot

**Bahaso Skot** (bahaso Skot: *Scots*) adolah sabuah Bahaso Jermanik nan ditutua di Skotland. Bahaso iko marupokan bahaso nan bakarabik dakek jo Bahaso Inggirih. Bahaso iko tapacah dari Bahaso Inggirih Patangahan Awal pado abaik ka-13.
Gunuang Hamiguitan

**Gunung Hamiguitan** adolah sabuah gunuang nan barado di provinsi Davao Oriental, Filipina. Gunuang iko punyo tinggi 1.620 meter. Gunuang basarato lingkuangan sakitarnyo marupoan salah ciek populasi makhluk hidup lia paling baragam di Filipina. Flora jo fauna nan dapek ditamuan di daerah tasabuik diantaronyo alang filipina jo babarapo jinih *[[Nepenthes]]*, sarupo Nepenthes peltata nan endemis di daerah iko. Gunuang iko mampunyoi area hutan linduang nan punyo luweh sakitar 2.000 hektar. Hutan iko sangaik tanamo karano marupoan hutan ketek nan unik nan punyo banyak batang kayu nan alah ba umua ratuihan tahun nan tumbuah di ateh tanah ultrabasa. Di sisi lainnyo di hutan ko banyak juo spesies flora jo fauna nan tarancam punah.

## Lokasi
Gunuang Hamiguitan barado di provinsi Davao Oriental di bagian tenggara pulau Mindanao, Filipina. Gunuang iko digunoan sabagai pabatehan antaro Mati, San Isidro, jo Governor Generoso. Kawasan pagunuangan Hamiguitan saluweh 6.834 hektar, diresmian sabagai taman nasional jo suaka margasatwa pado tahun 2003. Pado bulan Juni 2014, taman nasional iko dimasuakan ka dalam daftar Situs Warisan Dunia UNESCO.

## Tumbuahan
Pancatatan jinih flora atau tumbuahan nan ado di kawasan gunuang jo sakitarnyo manunjuakan bahwasanyo hutan pagunuangan mampunyoi jinih tanaman paliang baragam nan punyo 462 spesies, disusul dek hutan dipterokarp nan punyo 338 spesies, hutan balumuik nan punyo 246 spesies sarato jo hutan agro-sistem nan punyo 246 spesies. Babarapo tumbuahan nan biaso ditamuan di Gunuang Hamiguitan tamasuak *Leptospermum flavescens*, *[[Calophyllum|Calophyllum blancoi]]*, *[[Nepenthes alata]]*, *[[Nepenthes hamiguitanensis]]*, *[[Nepenthes micramphora]]*, *[[Nepenthes mindanaoensis]]*, dan *[[Nepenthes peltata]]*.

## Binatang
Daftar merah International Union for Conservation of Nature (IUCN) alah mangidentifikasi saindaknyo tadapek sakitar 11 spesies vertebrata nan tarancam punah. Dewan Pertanian, Kehutanan jo Sumber Daya Alam jo Pambangunan Filipina malaporkan bahwasanyo gunuang iko dihuni dek limo spesies nan tarancam punah, 27 spesies langka, 44 spesies endemik sarato jo 59 spesies nan banilai ekonomi. Babarapo binanatang nan biaso ditamuan di Gunuang Hamiguitan diantaronyo alang filipina, tarsius filipina, ruso coklat filipina, jo musang luwak.

## Rujuakan
Vientiane

**Vientiane** (/ viˌɛntiˈɑːn / vi-EN-ti-AHN, bahaso Parancih: [vjɛ̃tjan]; bahaso Lao: ວຽງ ຈັນ, bahaso Thai: เวียงจันทน์ RTGS: Wīang chan, [wíəŋ tɕàn], bahaso Cino: 万象) adolah ibu kota jo kota tagadang Laos, nan talatak di tapi Sungai Mekong jo indak jauah dari pabatasan Thailand. Vientiane manjadi ibu kota pado taun 1573, dek takuik ka disarang dek Burma, tatapi kudian malah dijarah jo diancurkan inggo rata jo tanah taun 1827 dek Siam (Thailand). Vientiane adolah ibu kota administratif salamo maso panjajahan Parancih, jo karano patumbuahan ekonomi akia-akia iko kini lah manjadi pusek ekonomi Laos. Kota iko mampunyoi populasi 948.477 urang pado sensus taun 2020.

## Rujuakan